《梁鞞舞歌三首 其一 明之君》
南北朝·周舍

赫矣明之君，我皇迈前古。机灵通日月，圣敬缔区宇。

淮海无横波，文轨同一土。乐哉太平世，当歌复当舞。

作者简介：（469—524）南朝梁汝南安成人，字升逸。周颙子。博学精义理。起家齐太学博士。入梁，召拜尚书祠部郎，礼仪损益，皆自舍出。累迁尚书吏部郎、太子右卫率、右卫将军。国史诏诰，军旅谋谟，皆兼掌之。预机密二十余年。性俭素，如布衣之贫者。官至右骁骑将军。